— 290 — 



que desjà iceux officiers de la ditte Saulnerie fussent esté attirez 

 en cause en la ditte cour de Parlement pour les dits prétendus 

 abuz et y ussent respondu, voulant la ditte commission pour 

 bonnes considérations et en ensuivant ce que par avant Sa ditte 

 Majesté en avoit escrit à la ditte cour, sorlist son plain et entier 

 effect, et donnant aux cinq, quatre ou trois de nous pouvoir, 

 puissance, authorité et mandement especial de ce faire les cir- 

 constances et deppendances, lesquelles lettres patentes receues, 

 et pour les mettre à exécution, après avoir communiqué icelles 

 au procureur gênerai de Sa Majesté qui, obéissant à l'ordon- 

 nance d'icelle, met es mains de nous les dits président, Tho- 

 massin, et aussy des dits s r de Saint Vincent et Saint Mauris, 

 les informations faittes par commission et ordonnance de la 

 ditte cour de Parlement par messires Jacques Boutechou et Jean, 

 le Moinne,advocatz fiscaux en icelle, et le dit procureur gênerai, 

 avec mémoires des delitz et abbus que le dit procureur mainte- 

 noit avoir esté commis en la ditte Saulnerie, nous transportâmes 

 au dit lieu de Salins le premier jour de janvier au dit an mil 

 cinq cens trente cinq, et le lendemain, second jour du dit mois, 

 comparurent et se présentèrent devant nous les dits messire 

 Jacques Botechou, premier advocat, et maistre Marin Benoit, 

 procureur gênerai de Sa ditte Majesté, et aussy y comparurent 

 maistre Guillaume Amyot, lieutenant en la ditte Saulnerie, Jean 

 Udressier, Jean Amyot et Jean Pommereux, clercs des rolles, 

 maistre Girard Vernerot, trésorier, Jehan Guillemain, maistre 

 mouthier, et Pierre Trousset, receveur du partage de Vignory 

 en la ditte Saulnerie, Jean Dalonval, procureur de Sa ditte Ma- 

 jesté en icelle Saulnerie, et plusieurs autres officiers d'icelle, 

 ausquels officiers fut déclarée la charge et commission avant 

 ditte, et que estions illec venus pour vacquer et entendre à 

 icelle; lesquels officiers requirent avoir vision des dittes lettres 

 patentes, que leur fut octroyées, auquel Jean Dalonval, pro- 

 cureur que dessus, furent montrées les dittes lettres patentes 

 contenans nostre commission, luy ordonnant nous bailler tous 

 advertissemens, mémoires et instructions servans à l'effect que 

 dessus. Tost après les dits officiers ayant veu icelles lettres, 

 déclarèrent qu'ils offraient nous communiquer et délivrer toutes 

 pièces estans en leur pouvoir servans à l'effect des dittes 



